**Nojlepse wakacyje**

**Nojlepsij zbocujym takie wakacyje, kiek dzieckiym była**

**Babka na śniodani z mlykiym nom zbozowke zowdy robiła**

**Do tego tez była pajda chleba z masłym i powidłami**

**Bymy mieli siłe cały dziyj dowodzij w placu z dzieciami**

**Tela nos widzieli, łod rana do nocy my sie bawili**

**A to w klupanego, to zaś skokaj w gume my sie ucyli.**

**Kole studni stoło pełne wiadro wody z długim lajcuskiym**

**Pilimy z blasiocka jedyn bez drugigo na umor duskiym.**

**Z płaskigo kamiynia skałke my zrobili w klasy skokali**

**Łazili po drzewak, kompali sie w plośle na trowie grali.**

**Babka nom na parze na piontkowy łobiod kloski robili**

**Słodki z borowkami, utopionym masłym tez łokrasili**

**A jaki prazuchy z uwyndzonym bockiym bogate były,**

**Połnia nos trzymały i żołądek zdrowo nom przecyściły**

**Na wiecerze była pajda chleba z masłym i jajeśnica**

**Ciepłe mlyko z gorka, by sie rumiyniły wnucyntom lica**

**Potym my klynkali razym do pociyrza przed łobrozami**

**Coby nos Matula i Jezus bronili przed niescynściami.**

**Codziyj nowe śpasy z somsiadami z placu w głowie sie tliły**

**Takik wakacyji nase młode głowy nie zabocyły.**